Hullerne stikker næsten to meter ned i jorden. Molen i Øster Hurup er i yderst dårlig stand - og det bliver værre år for år, da den private ejer ikke gider betale for reparationen. - Det er en skændsel for både byen og kommunen. Jeg forstår ikke, Mariagerfjord ikke gør noget, siger havnens formand, Niels Rasmusen til TV2/Nord. - Det er en skamplet på havnen, siger lystsejler Vivian Christensen. Vivian lægger pt. til kaj i Øster Hurup sammen med ægtefællen Kristian. De har svært ved at forlade båden og komme forbi både huller og afspærring. - Men jeg er nu mest bange for børnene. De løber og leger. Jeg tør ikke tænke på, hvad der sker, hvis de falder i, siger Vivian Christensen. Formand for Miljø og Teknikudvalget i Mariagerfjord Kommune, Preben Christensen (Soc.Dem.), forklarer, at kommunen aktivt forsøger at købe molen tilbage fra den private ejer, så de kan får lov til at reparere den. Problemet er, at ejeren ikke vil sælge.

Opsummering:
En pier på molen i Øster Hurup er krakeleret flere steder. Den er nu farlig for forbipasserende, mener lystsejlere og havneformand.